b'\n_START_ARTICLE_\nFattighuset i Oslo\n_START_PARAGRAPH_\nFattighuset er en organisasjon i Oslo, Norge, som ved hjelp av egeninnsats og gjensidig hjelp har som form\xc3\xa5l \xc3\xa5 bedre forholdene til folk som st\xc3\xa5r i et u\xc3\xb8nsket avhengighetsforhold til det offentlige._NEWLINE_Gratis utdeling av mat, kl\xc3\xa6r, husger\xc3\xa5d, b\xc3\xb8ker._NEWLINE_Videre tilbys det informasjon, r\xc3\xa5dgivning, saksoppf\xc3\xb8lging, kurs, samtale- og selvhjelpsgrupper, lege. Det drives ogs\xc3\xa5 sosialpolitisk arbeid overfor myndigheter lokalt og sentralt. M\xc3\xa5let er at folk skal kunne st\xc3\xa5 p\xc3\xa5 egne ben.\n_START_SECTION_\nOrganisasjon og historie\n_START_PARAGRAPH_\nFattighuset ble startet i 1994 i etterkant av messen Kampen for tilv\xc3\xa6relsen/en messe for likeverd. Med utgangspunktet i Studiesenter for selvhjelp og det som den gang var Kampen verksted (et alternativt samlingssted som kan sies \xc3\xa5 v\xc3\xa6re en forl\xc3\xb8per for dagens Hausmania), bl.a. I mange \xc3\xa5r holdt man til i en nedslitt forretningsg\xc3\xa5rd i Torggata i Oslo sentrum, men da den g\xc3\xa5rden n\xc3\xa5 skal renoveres sto man senvinters 2006 i akutt fare for \xc3\xa5 st\xc3\xa5 uten noen lokaler._NEWLINE_Fattighuset ledes av et styre best\xc3\xa5ende av 7 personer. \xc3\x85rsm\xc3\xb8te der nytt styre velges for ett \xc3\xa5r av gangen avholdes i mars. I perioden 2012-2013 hadde styret en kvinneandel p\xc3\xa5 70%._NEWLINE_I tillegg kommer kontrollkomiteen som skal ha tilsyn med husgruppas arbeid, kommentere og assistere den dersom det beh\xc3\xb8ves samt rapportere til \xc3\xa5rsm\xc3\xb8tet. I den sitter blant annet aksjonsforsker Sissel Seim fra H\xc3\xb8gskolen i Oslo som har fulgt Fattighusets virksomhet siden starten i et aksjonsforsknings-prosjekt. Den ferdige rapporten forel\xc3\xa5 sommeren 2006.\n_START_SECTION_\nSamarbeid med Synn\xc3\xb8ve Finden og nye lokaler\n_START_PARAGRAPH_\nFattighuset har i over ett \xc3\xa5r hatt et \xc3\xb8konomisk samarbeid med meierbedriften Synn\xc3\xb8ve Finden som har uttrykt \xc3\xb8nske om \xc3\xa5 bist\xc3\xa5 organisasjonens arbeid. Som et direkte utslag av dette samarbeidet har Fattighuset i mai 2006 kunnet flytte inn i nyoppussede lokaler p\xc3\xa5 Gr\xc3\xb8nland i n\xc3\xa6rheten av Oslo sentrum\n_START_SECTION_\nSamarbeid med andre organisasjoner\n_START_PARAGRAPH_\nFattighuset er medlem av Velferdsalliansen. Ellers har man samarbeidet med flere andre organisasjoner om matutdeling, senest i Romjula sammen med Fellesaksjonen mot fattigdom.'